চুয়াডাঙ্গার জীবননগর উপজেলার নারয়নপুর মোড় হতে ৬০ বোতল ফেন্সিডিল সহ মাদক ব্যবসায়ী উজ্জ্বলকে আটক করেছে পুলিশ। জানা গেছে, জীবননগর সীমান্ত ইউনিয়নের গোয়ালপাড়া গ্রামের আব্দুল জলিলের ছেলে উজ্জ্বল(২৩) রবিবার সকাল ৬টার দিকে ব্যাগ ভর্তি ৬০ বোতল ফেন্সিডিল পাচারের উদ্যেশে জীবননগর চ্যাংখালী সড়ক হয়ে নারায়নপুড় মোড়ে পৌছায় । এসময় গোপন সংবাদের ভিত্তিতে জীবননগর থানার অফিসার ইনচার্জ শেখ গনি ও তদন্ত ওসি মোল্লা সেলিমের নেতৃত্বে এস আই আরিফ,এ এস আই মিলন,এ এস আই সুলতান সহ সঙ্গীয় ফোর্স নিয়ে তাকে আটক করতে সক্ষম হয়। মাদক ব্যবসায়ী উজ্জ্বলকে আটকের পর মালামাল জব্দ করে মাদকদ্রব্য অধিদপ্তরের আইনে একটি মামলা করা হয়েছে।